Δημήτρης Σπίγγος,
dmtrs32@gmail.com 2014
Στέργιος Προσινικλής
steriosprosiniklis@gmail.com 2009
Μαρία Μαυρίδου
mavridou@gmail.com 2014

# Πηγές μικρογραφιών

Το παράθυρο περιήγησης εμφανίζει κανονικά τις μικρογραφίες των εικόνων και ταινιών στον επιλεγμένο φάκελο. Τα γενικά εικονίδια για άλλα αρχεία (ηχητικά αρχεία, για παράδειγμα) μπορούν επίσης να εμφανιστούν.

Μπορείτε να επιλέξετε ποιοι τύποι αρχείων θα εμφανίζονται στην προβολή περιήγησης χρησιμοποιώντας τον διάλογο Προβολή Φίλτρο . Η προεπιλογή είναι η εμφάνιση όλων των αρχείων μέσων (εικόνες, ταινίες, ήχος), αλλά αυτό μπορεί να γίνει περισσότερο ή λιγότερο περιοριστικά.

Οι μικρογραφίες μπορούν να δημιουργηθούν από έναν αριθμό από διαφορετικές μεθόδους. Το gThumb θα ελέγξει πρώτα για υπάρχουσες μικρογραφίες στην κρυφή μνήμη του συστήματος.

Αν δεν βρεθεί μικρογραφία στην κρυφή μνήμη και ένα αρχείο εικόνας περιέχει μια ενσωματωμένη μικρογραφία (τα δημιουργούμενα αρχεία jpeg από ψηφιακές κάμερες κανονικά το κάνουν), το gThumb θα προσπαθήσει να το χρησιμοποιήσει. Το gThumb θα επιβεβαιώσει ότι η αναλογία διαστάσεων της μικρογραφίας είναι παρόμοια με αυτήν της κύριας εικόνας και θα αγνοήσει τις μικρογραφίες που δεν φαίνονται να ταιριάζουν με την κύρια εικόνα.

Αν αυτό δεν δουλέψει, το gThumb θα προσπαθήσει να φορτώσει ολόκληρο το αρχείο και να δημιουργήσει μια μικρογραφία σε σμίκρυνση.

Τελευταία, το gThumb θα χρησιμοποιήσει οποιοδήποτε σενάρια του συστήματος για μικρογραφίες ιδιαίτερων τύπων μέσων. Για παράδειγμα, κάποια συστήματα μπορεί να χρησιμοποιήσουν mplayer ή totem ή άλλες προβολές ταινίας για να δημιουργήσουν μικρογραφίες ταινίας.

Το gThumb θα αποθηκεύσει μικρογραφίες στην κρυφή μνήμη του συστήματος, για να τις μοιράσει με τις άλλες εφαρμογές. Από προεπιλογή, τα συστήματα Gnome αφαιρούν μικρογραφίες κρυφής μνήμης όταν είναι παλιότερες από 180 ημέρες, ή όταν η κρυφή μνήμη της μικρογραφίας ξεπερνά τα 512 MB. Χρήστες με τεχνική τάση μπορούν να εξερευνήσουν αυτές τις ρυθμίσεις με το gconf-editor. Δείτε ειδικά τα κλειδιά /desktop/gnome/thumbnail_cache/maximum_age και /desktop/gnome/thumbnail_cache/maximum_size. Συγκεκριμένες εφαρμογές (όπως το F-Spot) μπορούν να αυξήσουν αυτόματα πολύ αυτές τις ρυθμίσεις.