Δημήτρης Σπίγγος,
dmtrs32@gmail.com 2014
Στέργιος Προσινικλής
steriosprosiniklis@gmail.com 2009
Μαρία Μαυρίδου
mavridou@gmail.com 2014

# Αυτόματη προβολή διαφανειών

Μια προβολή διαφανειών των τρεχόντων επιλεγμένων εικόνων μπορεί να ξεκινήσει με τον περιηγητή εικόνας πατώντας F5, πατώντας το εικονίδιο εργαλειοθήκης προβολής διαφανειών, ή πατώντας Προβολή Προβολή διαφανειών. Αν δεν επιλεγεί καμία εικόνα, όλες οι εικόνες στον φάκελο θα συμπεριληφθούν.

Τα εφέ μετάβασης και ο χρόνος που κάθε εικόνα εμφανίζεται μπορεί να τροποποιηθούν από τον διάλογο Επεξεργασία Προτιμήσεις Προβολή διαφανειών.

Κάποιες κάρτες γραφικών και κάποιοι οδηγοί μπορεί να αντιμετωπίσουν προβλήματα (καταρρεύσεις) αν είναι ενεργά τα εφέ μετάβασης. Αν αντιμετωπίσετε τέτοιες δυσκολίες, ορίστε την προτίμηση Εφέ μετάβασης σε Κανένα.

Μπορείτε να προχωρήσετε χειροκίνητα στην επόμενη εικόνα πατώντας κάτω βέλος, δεξιό βέλος, επόμενη σελίδα (Page Down) ή διάστημα.

Μπορείτε να επιστρέψετε στην προηγούμενη εικόνα πατώντας Επάνω βέλος, Αριστερό βέλος ή Προηγούμενη σελίδα (Page Up).

Μπορείτε να διακόψετε ή να συνεχίσετε την προβολή διαφανειών πατώντας p.

Για να βγείτε από την προβολή διαφανειών, πατήστε το πλήκτρο Διαφυγή ή F5.